সম্প্রতি এ সিন্ডিকেটের ২জন সদস্য আটক হওয়ায় স্থানীয়দের মাঝে স্বস্তির নিঃশ^াস ফিরে এসেছে। তবে স্থানীয়দের দাবী, সিন্ডিকেটের প্রধান আনোয়ারকে আটক করলে আরো বহুল তথ্য বেরিয়ে আসবে।জানা গেছে,দীর্ঘদিন ধরে আনাইয়ার নেতৃত্বে এ সিন্ডিকেটটি ঈদগাঁওয়ের হিমছড়ি,সাততাঁরা,ঈদগড় ঢালা,পানের ছড়া ঢালা,বাইশারীর সীমান্ত এলাকা বেংডেবা এলাকা থেকে সাধারন মানুষকে অপহরন, ডাকাতি,মুক্তিপন আদায় করে আসছিল। অভিযোগ আছে সিন্ডিকেট প্রধান আনোয়ার এতই সাহসী কাউকে পরোয়া করে না। ইতিমধ্যে সে বাইশারী তদন্ত কেন্দ্রের ইনচার্জ আবু মুছা,চেয়ারম্যান ফিরোজ আহমদ ভুট্রো, মোঃ আলমসহ সমাজের বিভিন্ন ব্যক্তিদেরকে মুঠোফোনে হুমকি দিয়ে আসছে। তার কাছে অসহায় ঈদগড়-বাইশারীর অর্ধলক্ষাধিক জনগণ। এসব বিষয়ে জানতে সরাসরি যোগাযোগ করা হয় বাইশারী তদন্ত কেন্দ্রের ইনচার্জ আবু মুসার সাথে এসময় তিনি সাধারণ জনগণকে সাথে নিয়ে ঈদগড়-বাইশারীর দীর্ঘদিনের সমস্যা অপহরণ, ডাকাতি, ছিনতাইয়ের বিশাল নেটওয়ার্ক গুঁড়িয়ে দেওয়ার অঙ্গিকার ব্যক্ত করেন। ইতোমধ্যে সিন্ডিকেট প্রধান আনোয়ারকে ধরতে পুলিশের বেশ কয়েকটি টীম তার আস্তানাও সম্ভাব্য স্থানে অভিযান অব্যাহত রেখেছে। তিনি আরো বলেন, বাইশারী-ঈদগড় সড়কের অভ্যন্তরে অপহরণ ও ডাকাতি প্রতিরোধে বিশেষ অভিযান চালিয়ে এক সপ্তাহের ব্যবধানে অপহরণচক্রের ২ সদস্যকে আটক করতে সক্ষম হয়েছি। তার মধ্যে একজন সেলিম ও আবদু সালাম। তারা দু’জনই শীর্ষ ডাকাত আনোয়ার বাহিনীর সক্রিয় সদস্য। তারা অপহরণ ও ডাকাতির দায় স্বীকার করেছে। এদিকে দীর্ঘদিন পর হলেও অপহরণকারীদের আস্তানা গুঁড়িয়ে দেওয়ায় বাইশারী পুলিশ তদন্ত কেন্দ্রকে ধন্যবাদ জানিয়েছে সাধারণ জনগণ।